Fizetési módok

Törzsadatok,

Pénzügyi,

Fizetési módok menüpontra kattintva megjelenik a fizetési módok listája, innen lehet a fizetési módokat és azok beállításait is szabadon módosítani.

A lista fejlécből új törzsadat rögzítése!

Paraméterek megadása:

Azonosító
Ez az adat lesz látható bizonylat készítéskor a fizetési mód választó legördülő menüben.

Fizetési mód leírása
Csak tájékoztató jellegű információ a törzsadat szerkesztéséhez.

Napok száma
Az itt megadott mennyiségű nap lesz a dátumhoz hozzáadva abban az esetben, ha a fizetési határidőt a rendszernek kell beállítania automatikusan.

Fizetési határidő beállítása

Kézzel szerkesztendő esetén a felhasználó szabadon módosíthatja,

Automatikusan beállít esetén a Napok száma mezőben megadott mennyiségű nap kerül a dátumhoz hozzáadásra és a mező a felületen nem lesz módosítható.

Számlázáskor használható
A fizetési mód számla készítéskor használható. Ha nincs kipipálva, akkor csak a pénzügyi részben lehet használni, bizonylat készítéskor nem. A számlázáskori használat feltétele még, hogy a NAV Online számla adatszolgáltatáshoz a fizetési mód besorolása a NAV szerinti kategóriákba is beállításra kerüljön.

Pénztárgépes bizonylathoz
Pénztárgépes bizonylat rögzítésekor kiválasztható legyen a fizetési módok között.

Készpénzes
A fizetés módot a rendszer készpénzesként kezeli.

Automatikus pénztárbizonylat
Az ilyen fizetési mód használatakor a rendszer automatikusan generál pénztárbizonylatot a pénztárak megfelelő beállítása esetén.

Kompenzáció
A fizetési módot a rendszer kompenzációsként kezeli.

Automatikus lezárás
Kipipálása esetén a rendszer a kiállított számlát automatikusan pénzügyileg rendezettnek (lezártnak) tekinti, nem szükséges hozzá pénztárbizonylat vagy átutalási tranzakció rögzítése.

Utánvétes
A fizetési módot a rendszer utánvétesként kezeli.

Megjegyzés szövege
Szabad szöveges megjegyzés, ami pl. a megjegyzés sablon használatával fizetési módtól függően automatikusan is rákerülhet a bizonylatokra.
Bankszámlaszámok fizetési módok szerint automatikusan

Teljesítési dátum
Kézzel szerkesztendő esetén a felhasználó szabadon módosíthatja, a többi lehetőség esetén a megadott algoritmus alapján kerül beállításra, és a dátum a felületen nem lesz módosítható.

Woocommerce gateway
Woocommerce kapcsolat esetén a woocommerce-ben használt fizetési mód. (pl. utánvét esetén COD szokott lenni).
A mező csak akkor jelenik meg, ha telepítve van a WooCommerce kapcsolat modulja.

Shoprenter gateway
Shoprenter kapcsolat esetén a Shoprenter webshopban a rendelések letöltésekor érkező fizetési mód kódja.
A mező csak akkor jelenik meg, ha telepítve van a Shoprenter kapcsolat modulja.

Unas gateway
Unas webshop kapcsolat esetén az Unas webshopban a rendelések letöltésekor érkező fizetési mód kódja.
A mező csak akkor jelenik meg, ha telepítve van az UNAS kapcsolat modulja.

Shopify gateway
Shopify webshop kapcsolat esetén a Shopify webshopban a rendelések letöltésekor érkező fizetési mód kódja (payment_ident).
A mező csak akkor jelenik meg, ha telepítve van a Shopify kapcsolat modulja.

Idegen nyelvi megnevezés 1
A fizetési mód idegen nyelvű megnevezése. Több idegen nyelv használata esetén nyelvenként egy mező látható.
A mező csak akkor jelenik meg, ha a beállításokban az idegen nyelvek számla 1 vagy annál nagyobb értékre van állítva.

Onlineszámla fizetésimód besorolás
A NAV Online számla adatszolgáltatási rendszerben az itt beállítottként kerül reportolásra a számla.

| Felvesz | gombra kattintva elmenti az adatokat!

Kapcsolódó oldalak:

Pénzügyi törzsadatok

Törzsadat kezelés

Cikkszámok

ÁFA kulcsok, adómentességi jelölések

Pénzügyi kerekítés

ÁFA kerekítés